LATVIJAS REPUBLIKAS 13. SAEIMAS

AIZSARDZĪBAS, IEKŠLIETU UN KORUPCIJAS NOVĒRŠANAS KOMISIJAS SĒDES

**PROTOKOLS Nr. 321**

**2022. gada 14. septembrī**

 Atklāta sēde, sākas plkst. 10.00, beidzas plkst. 11.48

Videokonferences formātā

Sēdē piedalās:

**komisijas deputāti**:

**Juris Rancāns** *(komisijas priekšsēdētājs)*

**Edvīns Šnore** *(priekšsēdētāja biedrs)*

**Ainars Bašķis *(komisijas sekretārs)***

**Raimonds Bergmanis**

**Ainars Latkovskis**

**Māris Možvillo**

**Mārtiņš Šteins**

**Zenta Tretjaka**

* Aizsardzības ministrijas valsts sekretārs **Jānis Garisons;**
* Aizsardzības ministrijas parlamentārā sekretāre **Baiba Bļodniece;**
* Aizsardzības ministrijas Tiesību aktu nodaļas vadītāja **Vita Upeniece;**
* Aizsardzības ministrijas Politiskajs direktors - valsts sekretāra vietnieks **Rolands Heniņš;**
* Aizardzības ministrijas Aizsardzības padomniece medicīnas nodrošinājuma jautājumos **Biruta Kleina;**
* Veselības ministrijas Veselības aprūpes departamenta Ārstniecības kvalitātes nodaļas vadītājs **Valdis Miķelsons;**
* Veselības ministrijas Juridiskā departamenta Tiesību aktu nodaļas vadītāja **Kitija Kravale;**
* Tieslietu ministrijas Parlamentārā sekretāre **Ilona Kronberga;**
* Tieslietu ministrijas, Tiesu sistēmas politikas departamenta direktore **Kristīne Miļevska;**
* Tieslietu ministrijas, Tiesu sistēmas politikas departamenta juriste **Sindija Šube;**
* Uzturlīdzekļu garantiju fonda administrācijas Juridiskās nodaļas vadītāja **Linda Sparāne;**
* Tieslietu ministrijas Valststiesību departamenta direktore **Sanita Armagana;**
* Iekšlietu ministrijas Personāla vadības un administratīvais departamenta direktore **Daiga Piebalga;**
* Izglītības un zinātnes ministrijas Augstakās izglītības, zinātnes un inovāciju departamenta eksperte **Liene Levada;**
* Labklājības ministrijas pārstāvis sociālo pakalpojumu un invaliditātes politikas departamenta direktors **Aldis Dūdiņš;**
* Latvijas Republikas Ģenerālprokuratūras pārstāvis **Salvis Rūtiņš;**
* Latvijas Darba devēju konfederācijas darba tiesību eksperts, jurists **Jānis Pumpiņš.**

**citas personas:**

Saeimas Juridiskā biroja vadītāja Dina Meistere.

**Aizsardzības, iekšlietu un korupcijas novēršanas komisijas vecākā konsultante I.Barvika, konsultanti I.Silabriede, M.Veinalds, E.Kalniņa un B.Veiskate.**

**Sēdi vada:** komisijaspriekšsēdētājs J. Rancāns

**Sēdi protokolē:** konsultanteB. Veiskate

**Sēdes veids:** atklāta

Darba kārtība:

 **1. Valsts aizsardzības dienesta likums (1634/Lp13) 1. lasījums.**

 **2. Grozījumi Valsts un pašvaldību institūciju amatpersonu un darbinieku atlīdzības likumā (1635/Lp13) 1. lasījums.**

 **3. Grozījumi Oficiālās elektroniskās adreses likumā (1636/Lp13) 1. lasījums.**

 **4. Grozījums Nacionālo bruņoto spēku likumā (1637/Lp13) 1. lasījums.**

 **5. Grozījums Militārpersonu izdienas pensiju likumā (1638/Lp13) 1. lasījums.**

 **6. Grozījumi Militārās disciplināratbildības likumā (1639/Lp13) 1. lasījums.**

 **7. Grozījumi likumā "Par valsts sociālo apdrošināšanu” (1640/Lp13) 1. lasījums.**

 **8. Grozījums Administratīvo sodu likumā par pārkāpumiem pārvaldes, sabiedriskās kārtības un valsts valodas lietošanas jomā (1641/Lp13) 1. lasījums.**

 **9. Grozījums likumā "Par valsts pensijām” (1642/Lp13) 1. lasījums.**

 **10. Grozījumi Militārā dienesta likumā (1643/Lp13) 1. lasījums.**

 **11. Grozījums Pacientu tiesību likumā (1644/Lp13) 1. lasījums.**

**J. Rancāns** atklāj komisijas sēdi, veic deputātu klātbūtnes pārbaudi un informē par izskatāmo darba kārtību un uzaicinātajām amatpersonām, dod vārdu Juridiskajam birojam saistībā ar Grozījumiem Imigrācijas likumā alternatīvajā versijā.

 1. **Valsts aizsardzības dienesta likums (1634/Lp13) 1. lasījums.**

**B. Bļodniece** pamato nepieciešamību šim likumam. Pēc Krievijas iebrukuma Ukrainā 2022. gada 24. februārī ir mainījusies drošības situācija Eiropā. Šis karš apliecina, ka ir būtiski augusi, Krievijas vadības, politiskā gatavība veikt pilna mēroga neslēptus militārus uzbrukums pret kaimiņvalstīm, kuras Krievija uztver par savu ietekmes sfēru. Ukrainas spēcīgā aizsardzība ir devusi laiku Latvijai sagatavoties – attīstīt savas aizsardzības spējas. Ukrainas aizsardzība apliecina, ka ir iespējams veiksmīgi aizsargāties arī pret pretinieku, kam ir ievērojamas personāla un materiāltehnisko resursu priekšrocības. Šīs priekšrocības nevar pilnībā atsvērt tikai paaugstinot aizsardzības spēku tehnoloģisko un profesionālo kvalitāti. Ņemot vērā pieaugošos draudus, nepieciešams audzēt NBS kaujas spējas gan kvalitatīvi, gan kvantitatīvi, turklāt tas jādara straujākā tempā kā plānots līdz šim. Ņemot vēra drošības situācijas maiņu reģionā, jaunā NBS struktūra tiek plānota divreiz lielāka – līdz 51 tūkstošiem personāla. Jaunās struktūras ietvaros paredzēts veidot arī aktīvās rezerves vienības, kuras aktivējamas kara gadījumā, miera laikā gatavojot tām personālu (rezerves jautājumu regulēs vienlaikus virzāmie grozījumi Militārā dienesta likumā). Valsts aizsardzības dienesta ieviešana garantēs, ka valsts aizsardzība tiks nodrošināta ar nepieciešamo personāla skaitu, turklāt sasniedzot to ievērojami ātrāk, nekā paļaujoties uz brīvprātības principu. Vispārējā karaklausība bez izņēmumiem ir būtisks priekšnosacījums sabiedrības vēlmē ņemt dalību valsts aizsardzībā, jo šādi tiek novērsta nosacīta segregācija. Tas nozīmē, ka pienākums pildīt dienestu ir visiem pilsoņiem vienlīdzīgi, nevis tikai tiem, kuri nezināja vai nemācēja atrast veidu, kā no dienesta izvairīties. Ilgtermiņā ievērojami lielāka sabiedrības daļa būs sagatavota krīzes situācijām. Latvijas sabiedrībai ir jāapzinās svarīgākais izdzīvošanas priekšnoteikums – jo lielāks būs militāri sagatavotu un apmācītu iedzīvotāju skaits, jo mazāka kļūs iespējamība, ka citai valstij būs vēlēšanās vērst savu militāro agresiju pret Latviju.

**J. Rancāns** pasakās par sniegto priekšstatu šī likuma konceptam.

**V. Miķelsons** skaidro, ka Veselības ministrijakonceptuāli atbalsta, galvenie jautājumi bija saistīti ar veselības parūpi jauniesauktajiem.

**K. Kravale** papildina un vērš uzmanību uz to, kamāc bažas par to, ka Aizsardzības ministrijai ir pārlieku plašas tiesības uz jauniesaucamā veselības datu pārbaudi e-veselībā un reģistrā, kurā tiek fiksēti ar noteiktām slimībām slimojoši pacienti.

**I. Kronberga** Tieslietu ministrijakonceptuāli atbalsta, piebilst, ka nepieciešama atsevišķa saruna saistībā ar administratīvajiem sodiem, gadījumā, ja kāds varētu vēlēties izvairīties. Vērš uzmanību uz uzturlīdzekļu izmaksu, kuri ir šiem valsts obligātā dienesta karavīriem.

**K. Miļevska** papildina, ka uzturlīdzekļi, karavīram dienējot, bērna uzturēšanai šie līdzekļi tiek segti no fonda, bet Tieslietu ministrijas redzējums ir, ka šo normu nepieciešams precizēt, uzsverot, ka šis atbalsts tiek sniegts, caur valsts sociālo pabalstu sistēmu. Ja likums pašlaik tiktu pieņemts šādā redakcijā, tad pēc būtības fonda administrācijai tiktu noteikta jauna funkcija.

**S. Armagana** piebilst, ka no Tieslietu ministrijas puses tiktu norādīts, ka nevajadzētu krustot divus procesus, ja ir administratīvā procesa ietvaros pieņemts lēmums par personas iesaukšanu, tad tādā gadījumā, ja persona neierodas, tad nepieciešams turpināt to pašu procesu, un administratīvā procesa ietvaros piemērojam piespiedu naudas sodu. Pretējā gadījumā var rasties problēmas, ka vienu lēmumu pārsūdz administratīvajā procesā, paralēli ir uzsākts administratīvo pārkāpumu process. Uzsver, ka šo var atrisināt kopā ar Aizsardzības ministriju.

**D. Piebalga** Iekšlietu ministrija konceptuāli atbalsta, taču piebilst, ka ir fiksēts viens risks saistībā ar personāla atjaunošanu, tas kad aizsardzības dienestā tiek iesaukti jaunieši uzreiz pēc vidusskolas beigšanas un tur ir risks, lai komplektētu Policijas koledžas pirmos kursa studentus. Uzsver, ka attiecība uz civilā dienesta likumu Iekšlietu ministrija ir iesaistīta dažādās darba grupās, lai varētu veidot sistēmu tādu, lai maksimāli efektīvi izmantotu civilā dienesta iespējas un resursus.

**L. Levada** Izglītības un zinātnes ministrijakonceptuāli atbalsta.

**A. Dūdiņš** Labklājības ministrija konceptuāli atbalsta, piekrīt Veselības ministrijas saistībā par datu iegūšanu, uzreiz ir jāprecizē mērķis. Vērš uzmanību uz likuma nosaukumu, ka arī neskaidrība ir par likumā minēto kontroles komisiju, saistība par to, cik daudz uzdevumi ir paredzēti šai komisijai. Nevēlas piekrist Tieslietu ministrijai saistība par uzturlīdzekļu garantijas fondu.

**S. Rūtiņš** Ģenerālprokuratūra atbalsta šo likumprojektu. Vērš uzmanību uz prokuroru iesaukšanu, atzīmē, ka tiks pārrunāts ar Aizsardzības ministriju.

**J. Pumpiņš** Latvijas Darba devēju konfederācija atbalsta likumprojektu, taču nepieciešams to papildināt saistībā ar apmaksāto atvaļinājuma laiku, to nevajadzētu ieskaitīt uz valsts aizsardzības dienesta laiku, lai neapgrūtinātu darba devēju. Jāizvērtē vai nav jāveic grozījumi Darba likumā.

**R. Bergmanis** jautā par Valsts aizsardzības mācībām, jo pašlaik tas nav iekļauts obligāto mācību saturā.Norāda uz iespējamiem trūkumiem šīs sistēmas ieviešanā. Uzsver, ka šis nav iekļauts Valsts aizsardzības koncepcijā, kas ir stratēģiskais dokuments uz, kura tiek būvēta visa aizsardzības attīstība. Uzsver, ka vēlētos redzēt visu šo iesaukšanas, veselības izvērtēšanu procesā, kā arī infrastruktūru un kā tas reāli notiktu. Piebilst, ka šim procesam ir jābūt patīkamam un kvalitatīvi sagatavotam. Uzsver, ka arī sabiedrībā šī apspriede nav bijusi pietiekami plaša, sabiedrībai noteikti ir jautājumi un ir nepieciešamas atbildes.

**B. Bļodniece** atbild, ka šī ir liela izšķiršanās šajā 13. Saeimā. Visas pieminētās lietas, gan dienesta kapacitāte, gan infrastruktūra tiek apzinātas, lai ieviestu šo dienestu. Pašlaik nav iespēja atļauties vilcināties. Uzsver, ka dienests nav lēts, bet pašlaik ģeopolitiskā situācija neatļauj nemaz ieguldīt aizsardzībā mazāk.

**J. Garisons** papildina, ka šis uzdevums ir grūts un sarežģīts.Pieredze rāda, ka jo ātrāk sāksim, jo vieglāk būs adaptēties un veidot sistēmu. Budžetā lielie skaitļi rodas no tā, ka, ja mēs vēlamies rezerves vienības ne tikai uz papīra, bet arī reāli, tad tām ir jāiegādājas bruņojums aktīvajai rezervei.

**R. Bergmanis** piebilst, ka nesagaidīja atbildi saistībā ar atsevišķiem izvērtējumiem, uzsver, ka nevienā brīdī netaisās ietekmēt Latvijas valsts drošību, jautājumi ir nepieciešami, lai deputātiem tiktu radīta pārliecība par to, ka visi solījumi arī piepildītos.

**M. Možvillo** īsti nesaprot, kur ir problēmas sakārtot esošās lietas (atsaucas uz Latvijas Republikas Valsts kontroli), nevis veidot jaunu sistēmu un steidzami, piekrīt R. Bergmaņa viedoklim.

**E. Šnore** uzsver, ka labāk ir sākt vēlāk nekā nekad. Aicina atbalstīt likumprojektus.

**J. Rancāns** jautā par steidzamību.

**B. Bļodniece** ir pilnīgi pārliecināta, ka detaļas var apspriest vēl gadiem, taču nepieciešams darīt tagad. Steidzamība ir nepieciešams, lai tagad un tūlīt maksimāli stiprinātu valsts drošību, nav iespēja vilcināties.

**J. Garisons** pamato, kasteidzamība ir nepieciešama, lai sāktu valsts obligāto dienestu pēc iespējas ātrāk. Atsaucoties uz Valsts kontroles ziņojumu, tika analizēta iespēja, kad tiek paceltas algas, lielākas, nekā Valsts kontrole norādīja, taču tad ir situācijā, ka nevar palielināt skaitlisko sastāvu.

**J. Rancāns** aicina noteikt priekšlikuma termiņu. Izsaka absolūtu atbalstu šī likuma virzīšanai, ka arī likumprojekta paketes virzīšanu. Krievijā ir izsludināta daļēja mobilizācija šajā situācijā, šī nav sacensība par to, kura valsts ātrāk apmācīs savu rezervi un būs gatava iespējamam konfliktam. Taču, ja mūsu potenciālais ienaidnieks un uzbrucējs ir tik tālu, kad ir izsludinājis daļēju mobilizāciju un ir sācis savu jau iepriekš apmācīto karavīru atkārotu apmācību, nav laika un nav variantu, kā tikai steidzamības kārtībā pieņemt šo likumu un attiecīgi ar priekšlikumiem labot šīs detaļas.

Mērķis ir visiem viens, lai valsts aizsardzība būtu un būtu pēc iespējas ātrāk. Piedāvā visu likumprojektu paketi izskatīt rītdienas Saeimas plenārsēdē. Dod vārdu Juridiskajam birojam.

**D. Meistere** skaidro, ka saprot to, ka ir lietas šajā valstī, kuras nepieciešamas darīt steidzami, taču zem katra likuma normas ir cilvēks, Juridiskais birojs nesaprot, kā var kaut ko tik nekvalitatīvu izstrādāt un saņemt no Ministru kabineta tik būtiskā un konceptuāla jautājumā, kas skar visas valsts intereses. Piebilst, ka R. Bergmaņa uzdotie jautājumi bija pamatoti, taču atbilde nebija neviena, tāpat kā anotācijā. Attieksme par to, ka mēs tagad pieņemsim un tad labosim nav laba likumdošanas prakse it sevišķi pēdējā laika, projekti ir nekvalitatīvi izstrādāti. Pievienojas ministriju paustajam par nepieciešamajiem labojumiem. Aicina ieklausīties Juridiskā biroja viedoklī.

**J. Rancāns** skaidro, ka nav variantu un laika.

**M. Šteins** uzsver, ka konceptuāli atbalsta.

**J. Rancāns** aicina komisiju atbalstīt likumprojektu un tā saistīto likumprojekta paketi pirmajā lasījumā.

*Balsojums:*

*J. Rancāns – par, E. Šnore – par, A. Bašķis – par, R.Bergmanis – par, A. Latkovskis – par, M.Možvillo – par, M. Šteins – par, Z. Tretjaka – par.*

*Deputāti vienbalsīgi* ***atbalsta*** *likumprojektu 1.lasījumā.*

**J. Rancāns** aicina deputātus balsot par likumprojekta steidzamību.

*Balsojums:*

*J. Rancāns – par, E. Šnore – par, A. Bašķis – par, R. Bergmanis – atturas, A. Latkovskis – par, M.Možvillo – pret, M. Šteins – par, Z. Tretjaka – pret.*

*Deputāti* ***atbalsta*** *likumprojekta steidzamību.*

**J. Rancāns** aicina noteikt **priekšlikumu iesniegšanas termiņu** šim likumprojektam – **13. septembris (divas nedēļas).**

*Deputātiem nav iebildumu.*

**LĒMUMS:**

**-** konceptuāli atbalstīt likumprojektu **“Valsts aizsardzības dienesta likums”** (1634/Lp13)1. lasījumā, iesniegt Saeimā izskatīšanai rīt (2022. gada 29. septembrī) plenārsēdē;

- lūgt Saeimu noteikt likumprojektam steidzamību;

- lūgt noteikt priekšlikumu iesniegšanas otrajam lasījumam – 13. oktobris;

- noteikt par referentu M. Šteins;

 **2. Grozījumi Valsts un pašvaldību institūciju amatpersonu un darbinieku atlīdzības likumā (1635/Lp13) 1. lasījums.**

**LĒMUMS:**

**-** konceptuāli atbalstīt likumprojektu **“Grozījumi Valsts un pašvaldību institūciju amatpersonu un darbinieku atlīdzības likumā”** (1635/Lp13)1. lasījumā, iesniegt Saeimā izskatīšanai rīt (2022. gada 29. septembrī) plenārsēdē;

- lūgt Saeimu noteikt likumprojektam steidzamību;

- lūgt noteikt priekšlikumu iesniegšanas otrajam lasījumam – 13. oktobris;

- noteikt par referentu M. Šteins;

 **3. Grozījumi Oficiālās elektroniskās adreses likumā (1636/Lp13) 1. lasījums.**

**LĒMUMS:**

**-** konceptuāli atbalstīt likumprojektu **“Grozījumi Oficiālās elektroniskās adreses likumā”** (1636/Lp13)1. lasījumā, iesniegt Saeimā izskatīšanai rīt (2022. gada 29. septembrī) plenārsēdē;

- lūgt Saeimu noteikt likumprojektam steidzamību;

- lūgt noteikt priekšlikumu iesniegšanas otrajam lasījumam – 13. oktobris;

- noteikt par referentu M. Šteins;

 **4. Grozījums Nacionālo bruņoto spēku likumā (1637/Lp13) 1. lasījums.**

**LĒMUMS:**

**-** konceptuāli atbalstīt likumprojektu **“Grozījums Nacionālo bruņoto spēku likumā”** (1637/Lp13)1. lasījumā, iesniegt Saeimā izskatīšanai rīt (2022. gada 29. septembrī) plenārsēdē;

- lūgt Saeimu noteikt likumprojektam steidzamību;

- lūgt noteikt priekšlikumu iesniegšanas otrajam lasījumam – 13. oktobris;

- noteikt par referentu M. Šteins;

 **5. Grozījums Militārpersonu izdienas pensiju likumā (1638/Lp13) 1. lasījums.**

**LĒMUMS:**

**-** konceptuāli atbalstīt likumprojektu **“Grozījums Militārpersonu izdienas pensiju likumā”** (1638/Lp13)1. lasījumā, iesniegt Saeimā izskatīšanai rīt (2022. gada 29. septembrī) plenārsēdē;

- lūgt Saeimu noteikt likumprojektam steidzamību;

- lūgt noteikt priekšlikumu iesniegšanas otrajam lasījumam – 13. oktobris;

- noteikt par referentu M. Šteins;

 **6. Grozījumi Militārās disciplināratbildības likumā (1639/Lp13) 1. lasījums.**

**LĒMUMS:**

**-** konceptuāli atbalstīt likumprojektu **“Grozījumi Militārās disciplināratbildības likumā”** (1639/Lp13)1. lasījumā, iesniegt Saeimā izskatīšanai rīt (2022. gada 29. septembrī) plenārsēdē;

- lūgt Saeimu noteikt likumprojektam steidzamību;

- lūgt noteikt priekšlikumu iesniegšanas otrajam lasījumam – 13. oktobris;

- noteikt par referentu M. Šteins;

 **7. Grozījumi likumā "Par valsts sociālo apdrošināšanu” (1640/Lp13) 1. lasījums.**

**LĒMUMS:**

**-** konceptuāli atbalstīt likumprojektu **“Grozījumi likumā "Par valsts sociālo apdrošināšanu””** (1640/Lp13)1. lasījumā, iesniegt Saeimā izskatīšanai rīt (2022. gada 29. septembrī) plenārsēdē;

- lūgt Saeimu noteikt likumprojektam steidzamību;

- lūgt noteikt priekšlikumu iesniegšanas otrajam lasījumam – 13. oktobris;

- noteikt par referentu M. Šteins;

 **8. Grozījums Administratīvo sodu likumā par pārkāpumiem pārvaldes, sabiedriskās kārtības un valsts valodas lietošanas jomā (1641/Lp13) 1. lasījums.**

**LĒMUMS:**

**-** konceptuāli atbalstīt likumprojektu **“Grozījums Administratīvo sodu likumā par pārkāpumiem pārvaldes, sabiedriskās kārtības un valsts valodas lietošanas jomā”** (1641/Lp13)1. lasījumā, iesniegt Saeimā izskatīšanai rīt (2022. gada 29. septembrī) plenārsēdē;

- lūgt Saeimu noteikt likumprojektam steidzamību;

- lūgt noteikt priekšlikumu iesniegšanas otrajam lasījumam – 13. oktobris;

- noteikt par referentu M. Šteins;

 **9. Grozījums likumā "Par valsts pensijām” (1642/Lp13) 1. lasījums.**

**LĒMUMS:**

**-** konceptuāli atbalstīt likumprojektu **“Grozījums likumā "Par valsts pensijām”** (1642/Lp13)1. lasījumā, iesniegt Saeimā izskatīšanai rīt (2022. gada 29. septembrī) plenārsēdē;

- lūgt Saeimu noteikt likumprojektam steidzamību;

- lūgt noteikt priekšlikumu iesniegšanas otrajam lasījumam – 13. oktobris;

- noteikt par referentu M. Šteins;

 **10. Grozījumi Militārā dienesta likumā (1643/Lp13) 1. lasījums.**

**LĒMUMS:**

**-** konceptuāli atbalstīt likumprojektu **“Grozījumi Militārā dienesta likumā”** (1643/Lp13)1. lasījumā, iesniegt Saeimā izskatīšanai rīt (2022. gada 29. septembrī) plenārsēdē;

- lūgt Saeimu noteikt likumprojektam steidzamību;

- lūgt noteikt priekšlikumu iesniegšanas otrajam lasījumam – 13. oktobris;

- noteikt par referentu M. Šteins;

 **11. Grozījums Pacientu tiesību likumā (1644/Lp13) 1. lasījums.**

**LĒMUMS:**

**-** konceptuāli atbalstīt likumprojektu **“Grozījums Pacientu tiesību likumā”** (1644/Lp13)1. lasījumā, iesniegt Saeimā izskatīšanai rīt (2022. gada 29. septembrī) plenārsēdē;

- lūgt Saeimu noteikt likumprojektam steidzamību;

- lūgt noteikt priekšlikumu iesniegšanas otrajam lasījumam – 13. oktobris;

- noteikt par referentu M. Šteins;

**J. Rancāns** pasakās visiem par dalību sēdē, slēdz sēdi.

Sēde pabeigta plkst. 11.48

Komisijas priekšsēdētājs (paraksts) J. Rancāns

 Komisijas sekretārs (paraksts) A. Bašķis